**projektas**

**reg. Nr. T-219**

**2.22. darbotvarkės klausimas**

**Pasvalio rajono savivaldybės taryba**

**Sprendimas**

**Dėl** pasvalio rajono savivaldybės tarybos 2017 m. rugpjūčio 30 d. sprendimo Nr. t1-170 „Dėl pasvalio rajono savivaldybės seniūnaičių sueigos nuostatų patvirtinimo“ pakeitimo

2019 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Pasvalio rajono savivaldybės taryba nusprendžia

pakeisti Pasvalio rajono savivaldybės seniūnaičių sueigos nuostatus, patvirtintus Pasvalio rajono savivaldybės tarybos 2017 m. rugpjūčio 30 d. sprendimu Nr. T1-170 „Dėl Pasvalio rajono savivaldybės seniūnaičių sueigos nuostatų patvirtinimo“ (toliau – Nuostatai):

1. pakeisti Nuostatų 31 punktą ir jį išdėstyti taip:

„31. **Išplėstinė seniūnaičių sueiga (toliau – Išplėstinė sueiga)** **renkasi savo iniciatyva arba seniūno kvietimu.** Išplėstinę ~~seniūnaičių~~ sueigą ~~(toliau – Išplėstinė sueiga)~~ organizuoja seniūnas ~~savo, seniūnaičio (-ių) arba seniūnijos aptarnaujamoje teritorijoje veikiančių bendruomeninių organizacijų iniciatyva~~.“

1. pakeisti Nuostatų 50 punktą ir jį išdėstyti taip:

„50. Sueigos, Išplėstinės sueigos sprendimai yra rekomendacinio pobūdžio, tačiau atitinkama Savivaldybės institucija privalo juos įvertinti **Lietuvos Respublikos vietos savivaldos įstatymo ir Savivaldybės tarybos veiklos reglamento nustatyta tvarka bei terminais.**

~~50.1. jeigu sueigos sprendimo vertinimas yra Savivaldybės tarybos kompetencija, jis vertinamas ir sprendimas priimamas artimiausiame tarybos posėdyje;~~

~~50.2. jeigu sueigos sprendimo vertinimas yra Savivaldybės administracijos direktoriaus kompetencija, Administracijos direktorius priima dėl jų sprendimą ne vėliau kaip per 20 darbo dienų nuo Sueigos ar Išplėstinės sueigos sprendimo gavimo.~~“

3. pakeisti Nuostatų 51 punktą ir jį išdėstyti taip:

„51. Atitinkamų Savivaldybės institucijų sprendimai dėl sueigų sprendimų, nurodytų Nuostatų ~~50.1-50.2~~ **50** ~~punktuose~~ **punkte**, turi būti paskelbti Savivaldybės interneto svetainėje ir atitinkamų seniūnijų skelbimų lentose. Savivaldybės institucijos priimtuose sprendimuose turi nurodyti sprendimų priėmimo motyvus.“

Šis sprendimas **per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.**

Savivaldybės meras

Parengė

Juridinio ir personalo skyriaus vyr. specialistė

Viktorija Klingienė

2019-10-29

Suderinta DVS Nr. RTS-236

Pasvalio rajono savivaldybės tarybai

**AIŠKINAMASIS RAŠTAS**

**Dėl** pasvalio rajono savivaldybės tarybos 2017 m. rugpjūčio 30 d. sprendimo Nr. t1-170 „Dėl pasvalio rajono savivaldybės seniūnaičių sueigos nuostatų patvirtinimo“ pakeitimo

**2019-10-29**

Pasvalys

1. **Problemos esmė.**

Pasvalio rajono savivaldybės seniūnaičių sueigos nuostatai (toliau – Nuostatai) patvirtinti Pasvalio rajono savivaldybės (toliau – Savivaldybė) tarybos 2017 m. rugpjūčio 30 d. sprendimu Nr. T1-170 „Dėl Pasvalio rajono savivaldybės seniūnaičių sueigos nuostatų patvirtinimo“.

Lietuvos Respublikos vietos savivaldos įstatymo Nr. I-533 3, 14, 15, 16, 31, 34, 35 straipsnių pakeitimo ir įstatymo papildymo 351 straipsniu įstatymu Lietuvos Respublikos vietos savivaldos įstatymas (toliau – Įstatymas) papildytas 351 straipsniu, reglamentuojančiu išplėstinės seniūnaičių sueigos klausimus.

Sprendimo projekto tikslas – suderinti Nuostatus su Įstatymo (su visais aktualiais pakeitimais) reikalavimais.

Įstatymo 18 straipsnio 1 dalyje nustatyta, kad Savivaldybės tarybos priimtus teisės aktus gali keisti tik pati Savivaldybės taryba.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Sprendimo projektu siūloma atlikti šiuos korekcinio pobūdžio pakeitimus:

1. Pakeisti Nuostatų 31 punktą, suderinant su šiuo metu galiojančia Įstatymo 35¹ straipsnio 6 dalies nuostata.

Nuostatų 31 punktu teisė inicijuoti išplėstinę seniūnaičių sueigą suteikta seniūnui, seniūnaičiui (-iams) ir seniūnijos aptarnaujamoje teritorijoje veikiančioms bendruomeninėms organizacijoms.

Įstatymo 35¹ straipsnio 6 dalyje nustatyta, kad išplėstinė seniūnaičių sueiga renkasi savo iniciatyva arba seniūno kvietimu.

1. Pakeisti Nuostatų 50 punktą, suderinant su šiuo metu galiojančia Įstatymo 35¹ straipsnio 5 dalies nuostata.

Nuostatų 50 punktas nustato, kad seniūnaičių sueigos, išplėstinės seniūnaičių sueigos sprendimai yra rekomendacinio pobūdžio, tačiau atitinkama Savivaldybės institucija privalo juos įvertinti: 1) jeigu sueigos sprendimo vertinimas yra Savivaldybės tarybos kompetencija, jis vertinamas ir sprendimas priimamas artimiausiame tarybos posėdyje; 2) jeigu sueigos sprendimo vertinimas yra Savivaldybės administracijos direktoriaus kompetencija, Savivaldybės administracijos direktorius priima dėl jų sprendimą ne vėliau kaip per 20 darbo dienų nuo Sueigos ar Išplėstinės sueigos sprendimo gavimo.

Įstatymo 35¹ straipsnio 6 dalyje nustatyta, kad išplėstinės seniūnaičių sueigos sprendimai yra rekomendaciniai, tačiau kompetentinga savivaldybės institucija privalo savivaldybės tarybos veiklos reglamento nustatyta tvarka juos įvertinti. Išplėstinės seniūnaičių sueigos sprendimai vertinami ne vėliau kaip per 20 darbo dienų nuo išplėstinės seniūnaičių sueigos sprendimo gavimo dienos.

Įstatymo 35 straipsnio 6 dalyje nustatyta, kad seniūnaičių sueigos sprendimai yra rekomendaciniai, tačiau atitinkama savivaldybės institucija privalo savivaldybės tarybos veiklos reglamento nustatyta tvarka juos įvertinti. Jeigu seniūnaičių sueigos sprendimų vertinimas yra savivaldybės tarybos kompetencija, jie vertinami ir sprendimas priimamas artimiausiame tarybos posėdyje; jeigu seniūnaičių sueigos sprendimų vertinimas yra savivaldybės administracijos direktorius kompetencija, direktorius priima dėl jų sprendimą ne vėliau kaip per 20 darbo dienų nuo seniūnaičių sueigos sprendimo gavimo.

Atsižvelgiant į tai, kad šiuo metu Įstatymas numato skirtingus seniūnaičių sueigos ir išplėstinės seniūnaičių sueigos sprendimų įvertinimo savivaldybės institucijose terminus, taip pat į tai, kad sprendimai turi būti vertinami Savivaldybės tarybos veiklos reglamento nustatyta tvarka, šiuo sprendimo projektu siūloma pakeisti Nuostatų 50 punktą – suformuluoti blanketinę teisės normą, nurodant, jog konkretūs terminai ir tvarka nustatyti kituose šiuos klausimus reguliuojančiuose teisės aktuose.

1. Pakeisti Nuostatų 51 punktą, patikslinant jame vartojamą nuorodą į Nuostatų 50.1-50.2 punktus. Pritarus šiam sprendimo projektui ir atitinkamai pakeitus Nuostatų 50 punktą, šis punktas nebebus sudarytas iš papunkčių. Dėl šios priežasties Nuostatų 51 punkto nuostatoje esanti nuoroda į Nuostatų 50.1-50.2 papunkčius tampa keistina į nuorodą į Nuostatų 50 punktą.

Pritarus sprendimo projektui, teisės aktas atitiks šiuo metu galiojančias Įstatymo nuostatas.

Priimtas sprendimo projektas įtakos kriminogeninei situacijai ir korupcijai neturės.

**3. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Priimti papildomų teisės aktų nereikės.

**6. Sprendimo projekto iniciatoriai.**

Pasvalio rajono savivaldybės administracijos Juridinis ir personalo skyrius.

**7. Sprendimo projekto rengimo metu gauti specialistų vertinimai ir išvados.**

Negauta.

Vyriausioji specialistė Viktorija Klingienė